Калыханка (тэлеперадача)

«**Калыханка**» — найстарэйшая штодзённая вечаровая дзіцячая перадача на Беларускім тэлебачаньні, першы выпуск якой пабачыў сьвет у студзені 1981 году. Напрыканцы перадачы амаль заўсёды дзецям паказваюць мультфільм цалкам ці частку (не дубляваны па-беларуску).

## Гісторыя
14 студзеня 1981 г. на Беларускім тэлебачаньні пачалася штодзённая трансьляцыя новай дзіцячай перадачы. Прыдумалі й ажыцьцявілі гэты праект Ніна Шоба, Леанід Качанко і Алена Фурсава. Назву «Калыханка» прапанавала кіраўніца дзіцячай рэдакцыі Ніна Шоба. Разглядалася каля 20 варыянтаў назвы перадачы. Першымі героямі «Калыханкі» былі лялечны хлопчык Бульбінка і яго Дзядуля (Барыс Бертынг, у той час галоўны рэжысэр галоўнай рэдакцыі музычных праграмаў), якія распавядалі дзецям казкі ў наўпроставым этэры. У 1987 годзе зьявіўся Дзед-Барадзед са сваёю вядомаю песенькаю.

У 2003 годзе праграма зь Першага нацыянальнага канала перайшла на «ЛАД». У 2006 годзе зьявілася вядоўца Фея сноў (Алена Бікрэнева). У лістападзе 2008 г. кампанію папоўніў казачны пэрсанаж Сплюшык (Эмілія Пранскутэ). У 2011 г. перадача стала ўладальнікам тэлевізійнай прэміі «Тэлевяршыня» ў намінацыі «Лепшая тэлепраграма для дзяцей і юнацтва». 12 сакавіка 2012 г. перадачу вярнулі на тэлеканал «Беларусь 1» праз адначаснасьць наўпроставых спартовых перадачаў на «Беларусь 2». З 8 лютага 2013 г. на тэлеканале «Беларусь 3».

Цяпер перадачу вядуць Маляваныч і Фея сноў разам зь лялькамі мядзьведзянём Топам і лісічкаю Янаю, а таксама казачнай істотай Сплюшыкам (якога выпадкова наваражылі Топа зь Янаю).

## Вядоўцы
### Сучасныя
* Маляваныч (Аляксандар Ждановіч)
* Фея сноў (Алена Бікрэнева)
### Ранейшыя
* Дзядуля (Барыс Бертынг)
* цёця Зіна (Зінаіда Бандарэнка)
* цёця Таня (Тацяна Мацюшэнка)

## Лялькі
### Сучасныя
* лісічка Яна (Іна Ганчар)
* мядзьведзяня Топа (Уладзімер Варанкоў)
* казачная істота Сплюшык (Эмілія Пранскутэ)

### Ранейшыя
* сабачка Цява
* Дзед-Барадзед
* хлопчык Бульбінка
* лялька Васілінка
* лялька Васілёк
* Лесавічок
* кот Марцін
* сабачка Цімошка
* Бусьлік
* робат-электронік
* футравічок Веня
* парася Сеня
* зайчык Вастаравушык
* воўк Вова

## Музыка
Пасьля заканчэньня перадачы гучыць «Калыханка» на вершы Генадзя Бураўкіна і музыку Васіля Раінчыка. 1 кастрычніка 2008 году яе было замянілі на іншую ў выкананьні Ірыны Дарафеевай, але напрыканцы 2009 году было вырашана вярнуць «Калыханку» на музыку Раінчыка.

## Дадатковыя зьвесткі
* Адзін выпуск перадачы здымаецца каля 1—3 гадзінаў. За дзень здымаюцца ўсе перадачы на тыдзень.
* На ролю Феі сноў адбываўся сапраўдны кастынг — на яе спрабаваліся розныя акторкі. Відыазапісы пасьля трансьлявалі ў менскіх садках, і дзецям найбольш спадабалася Алена Бікрэнева.
* Некаторыя старыя лялькі дасюль захоўваюцца ў архіве Беларускага тэлебачаньня. Але Дзед-Барадзед зьнік бязь сьледу пасьля сыходу асыстэнта рэжысэру Івана Беладубенкі, які пісаў тэксты для лялькі. Пасьля яго ніхто не хацеў займацца Дзедам.
* Дзедам-Барадзедам кіравалі тры акторы: адзін тузаў за ручкі, другі — за ножкі, а трэці кіраваў мімікай.
* Лялька Васіліна была перароблена з хлопчыка Бульбінкі.

## Крыніцы

## Вонкавыя спасылкі
* 


Катэгорыя:Тэлеперадачы на беларускай мове
Катэгорыя:Дзіцячыя тэлеперадачы
Катэгорыя:Тэлеперадачы Беларусі
Катэгорыя:Зьявіліся ў 1981 годзе